“Раённая ўлада заўсёды адкрытая да прапаноў, падтрымлівае тыя ініцыятывы, якія па-сапраўднаму скіраваны на росквіт нашай малой радзімы. У прыватнасці, на ператварэнне Марачоўшчыны ў турыстычны аб’ект асаблівай прыцягальнасці і значнасці. Няхай з моманту адкрыцця помніка Касцюшку пачнецца новы адлік часу для Марачоўшчыны, і для ўсіх нас. Ёсць рэчы, якія па сваёй сіле і значнасці могуць аб’яднаць усіх, такіх розных па сваіх думках і перакананнях. І першая з іх – любоў да сваёй зямлі, жаданне, каб заўтрашні дзень быў лепшы за ўчарашні. Каб нашы нашчадкі атрымалі ад нас спадчыну, якую мы павінны не згубіць, але прыўмножыць. Мы помнім і шануем сваю гісторыю, мы бралі і будзем браць з яе тое, што робіць нас нацыяй, што спрыяе нашаму паступоваму руху наперад, што робіць нашу Беларусь моцнай і незалежнай дзяржавай. Каб кожны з нас у любым куточчку свету мог з гонарам сказаць: “ Я – беларус! ”